CELEX: 32013R0245
Language: da
Date: 2013-03-19 00:00:00
Title: Kommissionens forordning (EU) nr. 245/2013 af 19. marts 2013 om ændring af forordning (EF) nr. 272/2009 for så vidt angår screening af væsker, spray og geléer i EU's lufthavne  EØS-relevant tekst

20.3.2013   
            
            
               DA
            
            
               Den Europæiske Unions Tidende
            
            
               L 77/5
            
         KOMMISSIONENS FORORDNING (EU) Nr. 245/2013
   af 19. marts 2013
   om ændring af forordning (EF) nr. 272/2009 for så vidt angår screening af væsker, spray og geléer i EU's lufthavne
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 300/2008 af 11. marts 2008 om fælles bestemmelser om sikkerhed (security) inden for civil luftfart og om ophævelse af forordning (EF) nr. 2320/2002 (1), særlig artikel 4, stk. 2, og
   ud fra følgende betragtninger:
   
               (1)
            
            
               I henhold til artikel 4, stk. 2, i forordning (EF) nr. 300/2008 skal Kommissionen vedtage generelle supplerende foranstaltninger, der tager sigte på at ændre ikke-væsentlige elementer i de fælles grundlæggende normer, der er fastsat i bilag I til nævnte forordning.
            
         
               (2)
            
            
               I bilaget til Kommissionens forordning (EF) nr. 272/2009 af 2. april 2009 om supplering af de fælles grundlæggende normer for civil luftfartssikkerhed som fastlagt i bilaget til Europa-Parlamentets og Rådets forordning (EF) nr. 300/2008 (2) er der fastsat sådanne generelle supplerende foranstaltninger til de fælles grundlæggende normer. I bilaget til forordning (EF) nr. 272/2009 fastsættes der navnlig metoder og teknologier til sporing af flydende eksplosive stoffer med henblik på at tillade, at væsker, spray og geléer (LAG's) bringes med ind i security-beskyttede områder og om bord på luftfartøjer.
            
         
               (3)
            
            
               For at gøre det muligt gradvist at indføre en ordning for screening for flydende eksplosive stoffer er der i bilaget til Kommissionens forordning (EU) nr. 297/2010 af 9. april 2010 om ændring af forordning (EF) nr. 272/2009 om supplering af de fælles grundlæggende normer for civil luftfartssikkerhed (3) fastsat to frister, nemlig: den 29. april 2011, når det gælder screening af væsker, spray og geléer (LAG's), som er købt i en tredjelandslufthavn eller om bord på et ikke-EU-luftfartsselskabs fly, og den 29. april 2013, når det gælder screening af alle væsker, spray og geléer.
            
         
               (4)
            
            
               Ved Kommissionens forordning (EU) nr. 720/2011 af 22. juli 2011 om ændring af forordning (EF) nr. 272/2009 om supplering af de fælles grundlæggende normer for civil luftfartssikkerhed, for så vidt angår gradvis indførelse af screening af væsker, aerosoldåser og geléer i EU's lufthavne (4) blev fristen den 29. april 2011 udskudt, eftersom udviklingen i EU og på internationalt plan i tiden op til den 29. april 2011 klart viste, at der kun ville være ganske få lufthavne, der faktisk ville kunne tilbyde screening, og at passagererne derfor måske ville være i tvivl om, hvorvidt det er tilladt at bringe væsker, spray og geléer, der er købt i en tredjelandslufthavn eller om bord på et ikke-EU-luftfartsselskabs luftfartøj, med ind i en lufthavns security-beskyttede område eller om bord på et luftfartøj.
            
         
               (5)
            
            
               Den tekniske og lovgivningsmæssige udvikling både i EU og på internationalt plan kan meget vel få konsekvenser for de frister, der er fastsat i bilaget til forordning (EF) nr. 272/2009, og Kommissionen kan, hvor det er hensigtsmæssigt, fremsætte forslag om ændringer, idet navnlig screening-udstyrets praktiske anvendelighed og hensynet til passagererne tages i betragtning.
            
         
               (6)
            
            
               Kommissionen har i tæt samarbejde med alle de berørte parter foretaget en vurdering af situationen pr. juli 2012 for så vidt angår screening af væsker, spray og geléer i EU's lufthavne. Som led i denne vurdering er der foretaget afprøvninger af screening-udstyret. Kommissionens vurdering af situationen blev fremsendt til Europa-Parlamentet og Rådet i juli 2012 i form af en kommissionsmeddelelse (5).
            
         
               (7)
            
            
               På baggrund af denne vurdering og især i lyset af den betragtelige driftsrisiko, der ville opstå, hvis det i samtlige EU-lufthavne blev obligatorisk at screene alle væsker, spray og geléer for flydende eksplosive stoffer fra og med den 29. april 2013, mener Kommissionen, at fristen bør afløses af en gradvis ophævelse af restriktionerne, hvorved der kan opretholdes et højt sikkerhedsniveau og tages hensyn til passagererne på alle stadier, som fastsat i gennemførelsesbestemmelserne.
            
         
               (8)
            
            
               Bilaget til forordning (EF) nr. 272/2009 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forskriftskomitéen for Civil Luftfartssikkerhed —
            
         VEDTAGET DENNE FORORDNING:
   Artikel 1
   Bilaget til forordning (EF) nr. 272/2009 ændres som angivet i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 97 af 9.4.2008, s. 72.
   
      (2)  EUT L 91 af 3.4.2009, s. 7.
   
      (3)  EUT L 90 af 10.4.2010, s. 1.
   
      (4)  EUT L 193 af 23.7.2011, s. 19.
   
      (5)  KOM(2012) 404 af 18.7.2012, ikke offentliggjort.
   
      BILAG
      I bilaget til forordning (EF) nr. 272/2009 foretages følgende ændringer:
      
                  a)
               
               
                  Afsnit A, punkt 2, affattes således:
                  
                              »2.
                           
                           
                              Til screening af håndbagage, genstande, der bæres af andre personer end passagerer, luftfartsselskabers post og materialer, medmindre disse skal lastes i et flys lastrum, forsyninger til flyvningen og lufthavnsleverancer:
                              
                                          a)
                                       
                                       
                                          manuelt eftersyn
                                       
                                    
                                          b)
                                       
                                       
                                          visuel kontrol
                                       
                                    
                                          c)
                                       
                                       
                                          røntgenudstyr
                                       
                                    
                                          d)
                                       
                                       
                                          EDS-udstyr (Explosive Detection Systems) til sporing af eksplosive stoffer
                                       
                                    
                                          e)
                                       
                                       
                                          bombehunde (EDD)
                                       
                                    
                                          f)
                                       
                                       
                                          spordetektionsudstyr (ETD — Explosive Trace Detection) og
                                       
                                    
                                          g)
                                       
                                       
                                          LEDS-udstyr til sporing af flydende eksplosive stoffer (LEDS = liquid explosive detection systems).«
                                       
                                    
                        
            
                  b)
               
               
                  Afsnit B1 affattes således:
                  »AFSNIT B1
                  
                     Væsker, aerosoldåser og geléer
                  
                  Det er tilladt at medbringe væsker, aerosoldåser og geléer i security-beskyttede områder, forudsat at de er screenet eller undtaget fra screening i overensstemmelse med kravene i de gennemførelsesbestemmelser, der vedtages i henhold til artikel 4, stk. 3, i forordning (EF) nr. 300/2008.«